Ma ma

Ma ma (myös Ma Ma; ) on vuonna 2015 ensi-iltansa saanut Julio Médemin ohjaama ja käsikirjoittama espanjalainen draamaelokuva, jonka pääosaa näyttelee Penélope Cruz. Elokuvan muissa rooleissa ovat muun muassa Luis Tosar ja Asier Etxeandia. Ohjauksen, käsikirjoituksen ja leikkauksen ohella Médem myös tuotti elokuvan Penélope Cruzin, Álvaro Longorian ja Alexandra Lebretin kanssa.

Ma ma sai elokuvakriitikoilta lähinnä kielteiset arvostelut ja tuotti maailmanlaajuisesti 1,1 miljoonaa dollaria. Elokuva sai kolme Goya-ehdokkuutta.

 Juoni 

Magda (Penélope Cruz) on juuri työttömäksi jäänyt madridilainen opettaja ja eronnut yksinhuoltajaäiti, jolta diagnosoidaan rintasyöpä. Hän päättää masennuksen sijaan olla rohkea ja nauttia elämästä. Magda ei kerro asiasta mitään 10-vuotiaalle Dani-pojalleen (Teo Planell), joka on lupaava jalkapalloilija. Magda tapaa poikansa jalkapallo-ottelussa kykyjenetsijän, Arturon (Luis Tosar), joka menettää vaimonsa ja tyttärensä auto-onnettomuudessa. Magda ja Arturo tukevat toisiaan ja muodostavat eräänlaisen uusperheen, jolloin Arturosta tulee Danille kuin isäpuoli. Magda tutustuu myös gynekologiinsa Juliániin (Asier Etxeandia), joka tekee hänen onnistuneen rintaleikkauksensa. Magdan rintasyöpä kuitenkin uusiutuu parantumattomana, jolloin hänelle annetaan elinaikaa vuoden verran. Hän tulee pian myös raskaaksi ja haluaa synnyttää ennen kuin kuolee.

 Näyttelijät 

 Tuotanto 
Ma ma kuvattiin touko-heinäkuussa 2014 Espanjassa, Madridissa ja Kanariansaarten Teneriffalla, jossa elokuvan kuvauspaikkoina olivat Santa Cruz de Tenerifen ja San Cristóbal de La Lagunan kaupungit sekä Guía de Isoran kunta.

 Julkaisu ja vastaanotto 
Ma ma sai ensi-iltansa Espanjassa 11. syyskuuta 2015 ja Suomessa 27. marraskuuta 2015. Elokuva oli Suomessa 158. katsotuin elokuva 2 174 hengen katsojamäärällään vuonna 2015. Ma man teatterilevittäjänä Espanjassa oli Entertainment Onen omistaman Alliance Filmsin tytäryhtiö Aurum Producciones ja Suomessa Cinema Mondo. Elokuva on kiertänyt useita elokuvajuhlia, kuten Toronton elokuvajuhlat Kanadassa 15. syyskuuta 2015. Maailmanlaajuisesti Ma ma tuotti 1,1 miljoonan dollarin lipputulot.

Ma ma on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 22% kriitikoista on antanut elokuvalle positiivisen arvosanan 4,5/10 keskiarvolla. Keräys perustuu 41 arviointiin. 285 käyttäjästä 44% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 17 arvostelun perusteella elokuva on saanut 31 pistettä sadasta mahdollisesta. Internet Movie Databasen 1 785 käyttäjää on antanut elokuvalle keskiarvon 6,3/10.

Pääosaa näytellyt Penélope Cruz kertoi Magdan olleen yksi monimutkaisimmista, kauneimmista ja vaikeimmista rooleista mitä hänelle on koskaan tarjottu. Vaikka itse elokuva saikin kielteisen vastaanoton, Cruzin roolisuoritus sai ylistävän vastaanoton ja muun muassa Goya-ehdokkuuden parhaasta naispääosasta.

Ma ma julkaistiin Espanjassa DVD:lle 15. tammikuuta 2016 ja Suomessa 16. maaliskuuta 2016.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas TulosGoya-palkinto  Paras naispääosa  Penélope Cruz   Paras alkuperäinen musiikki  Alberto Iglesias   Paras maskeeraus ja kampaus  Rodolfo DellibardaAna LozanoMassimo Gattabrusi  CEC-palkinto  Paras ohjaus Julio Médem   Paras alkuperäinen käsikirjoitus   Paras naispääosa  Penélope Cruz   Paras miessivuosa  Luis Tosar   Paras musiikki  Alberto Iglesias  Feroz-palkinto  Paras naispääosa  Penélope Cruz   Paras alkuperäinen musiikki  Alberto Iglesias  Platino-palkinto  Yleisöpalkinto; paras naispääosa  Penélope Cruz   Paras naispääosa  Penélope Cruz   Paras alkuperäinen musiikki  Alberto Iglesias   Fotogramas de Plata -palkinto  Paras naispääosa elokuvassa  Penélope Cruz   José María Forqué -palkinto  Paras naispääosa  Penélope Cruz   Santa Barbaran elokuvajuhlien Nueva Vision -palkinto  Paras espanjalainen elokuva  Julio Médem  Yoga-palkinto  Huonoin espanjalainen miesnäyttelijä  Asier Etxeandia   Huonoin espanjalainen ohjaaja  Julio Médem  

 Lähteet 

 Aiheesta muualla 



 Ma ma Rotten Tomatoes -sivustolla 
 Ma ma Metacriticissä 
 Ma ma Box Office Mojossa 
 Ma ma The Numbersin sivuilla 

Luokka:Vuoden 2015 espanjalaiset elokuvat
Luokka:Espanjalaiset draamaelokuvat
Luokka:Elokuvat terveydenhoidosta